
MEMORIU

1. INTRODUCERE

1.1. DATE GENERALE

·    Date de recunoaştere a documentaţiei

Denumirea proiectului:  PLAN URBANISTIC DE DETALIU – HALĂ PRODUCŢIE ŞI SEDIU
                                        ADMINISTRATIV –  B-DUL INDUSTRIEI NR. 8,  TIMIŞOARA

Faza :


 P.U.D.

Beneficiar :

 S.C.  ECHITRON  S.R.L.
 TIMIŞOARA,  CALEA BUZIAŞULUI NR. 14        

Proiectant :

 BIROU INDIVIDUAL DE ARHITECTURĂ CREŢU EMANUEL
Proiect  nr.:

 129 / 2008
·    Obiectul lucrării

Prezenta documentaţie de urbanism este intocmită la comanda S.C. ECHITRON S.R.L. Timişoara.

Tema de proiectare prevede realizarea unei  hale de producţie mecanică fină şi a unui sediu administrativ.

·    Metodologie. Baza documentară

Documentaţia Plan Urbanistic de Detaliu este întocmită în conformitate cu: 

· Legea nr. 50/1991 privind autorizarea executării construcţiilor şi unele măsuri pentru realizarea locuinţelor, cu modificările şi completările ulterioare; 

· Legea 350/2001 privind amenajarea teritoriului şi urbanismul, cu modificările şi completările ulterioare;
· HGR nr. 525/1996 republicat, pentru aprobarea Regulamentului General de Urbanism

· Codul Civil;
· Ordinul Ministrului Sănătăţii nr. 536/1997 pentru aprobarea Normelor de igienă privind modul de viaţă al populaţiei, cu modificările şi completările ulterioare;
· Ghid privind metodologia de elaborare şi conţinutul –cadru al Planului urbanistic de detaliu - indicativ GM 009-2000, aprobat cu Ordinul  M.L.P.A.T.nr. 37/N/2000 

La elaborarea proiectului s-a ţinut seama de reglementarile Planului Urbanistic General al Municipiului Timişoara, de Regulamentul Local de Urbanism, precum şi de documentaţiile de urbanism de tip PUZ şi PUD aprobate în zona învecinată: 

· PUD CENTRU DE CERCETARE SI PRODUCTIE SIEMENS VDO AUTOMOTIVE - proiect Subcontrol s.r.l. nr. 1004.05.1.;
· PUD SPAŢII DEPOZITARE ŞI BIROURI INCINTĂ  S.C. EEE S.A. – B-dul Industriilor nr. 4 Timişoara – proiect nr. 36/2006
2. ÎNCADRAREA ÎN ZONĂ
Amplasamentul studiat se află în zona de sud - est a municipiului Timişoara, în partea de est a  bulevardului Industriei, cu acces din acesta.

Pentru amplasarea construcţiei este vizat terenul în suprafaţă totală de 5000 mp, compus din parcelele cu nr. cad.  A 1549/4/8/1,  A 1549/4/8/2, A 1549/4/8/3, aparţinând  societăţii                 S.C. ECHITRON S.R.L..  

Concluzii din documentaţiile elaborate

În cadrul Planului Urbanistic General aprobat al municipiului Timişoara, zona este destinată funcţiunilor de producţie şi depozitare.

Conform Regulamentului Local de Urbanism, amplasamentul este situat in subzona funcţională Ib  - unităţi industriale propuse. Obiectivul propus se incadreaza din punct de vedere funcţional in prevederile RLU. 
3. SITUAŢIA EXISTENTĂ

3.1. FOLOSINŢA TERENULUI, REGIMUL JURIDIC

Terenul pe care se intenţionează să se construiască hala de producţie şi corpul administrativ este situat   în   intravilanul   municipiului   Timişoara   şi   este   constituit   din   parcelele   cu  nr.  cadastral A 1549/4/8/1, A 1549/4/8/2 şi A 1549/4/8/3, înscrise în C.F. nr. 400509 (provenit din conversia cadastrală a CF. nr.124864) Municipiul Timişoara, şi având o suprafaţă totală de         5000 mp.  
3.2. ANALIZA GEOTEHNICĂ.

Studiul geotehnic este prezentat în anexă - cap. 6.
3.3. ANALIZA FONDULUI CONSTRUIT

Fondul construit existent în vecinătatea amplasamentului este alcătuit din clădiri noi industriale cu regim de înălţime preponderent Parter şi P+1, şi clădiri birouri P+3 etaje, aflate în stare bună. 

Zona este dotată cu utilităţile necesare pentru alimentarea cu apă, energie electrică, canalizare şi gaze naturale.

3.4. CĂILE DE  COMUNICAŢIE

Principalele căi de comunicaţie de acces în zonă sunt: 

· B-dul Industriei, care oferă în prezent posibilitatea de acces pe un drum de 6 m lăţime, iar în viitor este prevăzut  a se lărgi la 4 benzi, făcând parte din inelul IV de circulaţie al municipiului Timişoara; 
· Strada cu 2 benzi de circulaţie modernizata existentă în partea de est a amplasamentului.
3.5. ECHIPAREA TEHNICO-EDILITARĂ 

Zona în care se amplasează investiţia este dotată cu utilităţile necesare pentru alimentarea cu apă, energie electrică, canalizare, gaze naturale.

Terenul aflat în posesia S.C. ECHITRON S.R.L. nu este străbătut de reţele subterane sau aeriene.

Alimentarera cu apă şi canalizarea.

În prezent în zona obiectivului studiat prin prezentul PUD există pe B-dul Industriei următoarele reţele de apă canal:

- conductă apă potabilă cu De 125 mm;

- canal din tuburi de beton DN 300 mm.

- canal colector din tuburi de beton cu DN 1200 mm;

Instalaţii de alimentare cu energie electrică
Atât în partea de sud cât şi în zona străzii care mărgineşte amplasamentul la est există linii electrice subterane de medie tensiune, care oferă posibilitatea alimentării cu energie electrică a amplasamentului prin racordare la acestea.
Instalaţii de alimentare cu gaze naturale

In zona studiata ( B-dul Industriei) exista retele de distributie gaze naturale de presiune redusa, montata subteran,  în dreptul imobilului de birouri si spatii producţie cu nr. 4  - S.C. EEE. S.A..
4. REGLEMENTĂRI

4.1. REGLEMENTĂRI URBANISTICE. 

Se propune realizarea pe amplasamentul situat în B-dul Industriei nr. 8 a unei hale de producţie  şi a nunui corp administrativ. Profilul producţiei care se va desfăşura în acest spaţiu este cel de mecanică fină, iar personalul angrenat în  activităţile  societăţii va număra cca. 30 persoane.
Corpul administrativ va cuprinde la parter spaţii pentru birouri, sală curs, sală mese, spaţii anexe, iar la etaj un apartament de protocol pentru instructori specialişti şi furnizori de echipamente care se deplasează periodic la Timişoara în vederea instruirii personalului angajat.
Criteriile principale de organizare urbanistică a parcelei studiate au fost următoarele :

· Integrarea propunerilor în contextul urban din zona înconjurătoare, cu preocuparea de a nu aduce prejudicii ansambului de construcţii din zona învecinată.

· Asigurarea amplasamentelor şi amenajărilor necesare pentru obiectivele prevăzute în temă. 

· Rezolvarea echipării edilitare prin racordare la  sistemul centralizat al oraşului.

Propunerile de ocupare şi utilizare a terenului studiat în cadrul P.U.D., cu respectarea solicitărilor din tema –program, rezolvă amplasarea după cum urmează:

· suprafaţa terenului pe care se amplasează obiectivul este de 5000,00 mp, iar suprafaţa ocupată de construcţie la sol este de maximum 1600 mp în prima etapă.
· accesul auto şi pietonal este asigurat atât dinspre B-dul Industriei cât şi din strada existentă în partea de est a parcelei, drumul prevăzut în incintă realizând relaţia între aceste străzi. Staţionarea auto este asigurată prin prevederea a 26 de parcaje.  
· regimul de înălţime propus  pentru hala de producţie este parter, cu o înălţime maximă  la atic de 7m, iar corpul administrativ este prevăzut la o înălţime maximă de P+1, respectiv  cel mult 8 m la atic.
· Construcţia va fi amplasată izolat în parcelă, fiind obligatorie respectarea distanţei minime dintre aceasta şi limitele laterale ale parcelei egală cu jumătate din inălţime. 

· prin studiu se propune realizarea unei suprafeţe cît mai mari de spaţiul verde, precum şi amenajarea lui adecvată, în scopul creşterii calităţii peisajului. Procentaul, spaţiul verde va reprezenta minimum 20% din terenul beneficiarului.
· Construcţia va fi amplasată respectând o retragere de minimum 12 m faţă de b-dul Industriei la prospect final, integrarea sa în cadrul volumelor existente, asigurând un aspect urbanistic coerent.

Indici urbanistici 

Indicii de folosire ai terenului prevăzuţi în documentaţia PUD sunt următorii:

· Procentul maxim de ocupare a terenului :                P.O.T. max.  =  55 %
· Coeficientul maxim admis de utilizare a terenului :  C.U.T. max.  =  1,5  

BILANŢ  TERITORIAL

	FUNCŢIUNI
	EXISTENT
	PROPUS

	
	mp
	%
	mp
	%

	CONSTRUCŢII
	0
	0
	1361
	27,2

	CIRCULAŢII CAROSABILE ŞI PIETONALE, PARCAJE
	0
	0
	1357
	27,1

	SPAŢII VERZI AMENAJATE
	0
	0
	2282
	45,7

	TEREN LIBER
	5000
	100
	0
	0

	TOTAL ZONA STUDIATA
	5000
	100
	5000
	100


Pentru etapa de perspectivă prezenta documentaţie  prevede posibilitatea extinderii spre est a construcţiilor propuse cu spaţii pentru producţie, depozitare şi sediu administrativ în cadrul limitei de implantare a clădirilor, suprafaţa totală ocupată la sol fiind de maximum 2500 mp. Suprafaţa construită nu va depăşi 55% din terenul beneficiarului.

 Construcţiile vor fi edificate respectând regimul maxim de înălţime D+P+2, precum şi indicatorii urbanistici aprobaţi.

4.2. CIRCULAŢII

Căile de circulaţie în zona studiată se vor dezvolta etapizat, după cum urmează:

· Etapa I - Obiectul de arhitectură propus are asigurat accesul carosabil în prima etapă din drumul de acces existent realizat odată cu edificarea ansamblului de construcţii ale Continental Automotive, la limita estica a amplasamentului. Se prevede un racord pentru accesul în incintă şi executarea unui drum interior cu o lăţime de 6 m. Tot în prima etapă se va realiza un acces suplimentar dinspre latura vestică a terenului, prin prelungirea părţii carosabile a b-dului Industriei până la amplasament, conform planşei LUCRĂRI RUTIERE pl.nr. 01.
· Etapa a II –a  - La vestul parcelei studiate se va realiza una din principalele căi de circulaţie rutieră a municipiului – Inelul IV, prevăzut cu 4 benzi de circulaţie (2 benzi pe sens) şi având un prospect de 24m. Potrivit Studiului de Fezabilitate pentru INELUL IV al municipiului Timişoara, au fost elaborate două variante de traseu limitrofe terenului care face obiectul PUD. Traseul uneia din variante este adiacent amplasamentului, în timp ce a doua variantă afectează terenul beneficiarului urmând să fie trecută în domeniul public o suprafaţă de 148m. 
Până la aprobarea uneia din variante, s-a preluat în cadrul PUD varianta cea mai defavorabilă.
Proiectul prevede accesul auto şi pietonal din inelul IV pentru etapa a II-a.
În cadrul PUD se prevede realizarea unui număr de 26 parcaje, asigurând necesarul spaţiilor de staţionare auto. Parcajele vor fi realizate din grilaj gazon, iar trotuarele din dale de beton.

4.3. ECHIPAREA TEHNICO-EDILITARĂ

Alimentarera cu apă şi canalizarea.

a. Alimentare cu apă

Debitele de apă necesare conform breviarului de calcul sunt:

Quz.zimed = Qzimed = 2,73 m3/zi = 0,031 l/s   

Quz.zimax = Qzimax = 3,54 m3/zi = 0,04 l/s

          
Quz.orarmax = Qorarmax = 8,85 m3/zi = 0,36 m3/h = 0,1 l/s 

Alimentarea cu apă a obiectivului se va realiza din reţeaua publică a municipiului Timişoara, prin realizarea unei extinderi a conductei existente pe B-dul Industriei şi a unui branşament de apă potabilă.  Extinderea conductei de apă se va realiza din tuburi PE-HD, PE80, PN10, De 125 mm în lungime de cca. 70 m. Pe această conductă se prevede un hidrant de incendiu cu DN 100 mm.

Branşamentul de apă se va realiza din tuburi de PE-HD, PE80, PN10, De 125 mm în lungime de 10 m. Pe branşament se va realiza un cămin de concesie şi un cămin de apometru echipat cu lanţ de măsură şi DN 80 mm şi contor de apă rece DN 80/20 mm.

Reţeaua de incintă se va realiza din tuburi de PE-HD, PE80, PN10, De 125 mm în lungime de cca. 95 m pe care se va prevedea un hidrant de incendiu cu DN 100 mm.

b. Canalizare 

Debitele apelor uzate menajere – conform breviarului de calcul sunt:

Quz.zimed = 2,73 m3/zi = 0,031 l/s      

Quz.zimax = 3,54 m3/zi = 0,04 l/s   

          
Quz.orarmax = 8,85 m3/zi = 0,36 m3/h = 0,1 l/s

Aceste debite vor fi preluate la canalizarea municipiului Timişoara în canalul existent DN 300 mm de pe B-dul Industriilor, prin realizarea unei extinderi de canal din tuburi PVC, SN8, De 315 mm în lungime de cca. 65 m şi a unui racord de canal din tuburi PVC, SN8, De 200 mm, în lungime de cca. 6 m. 

Canalizarea menajeră în incintă se va realiza din tuburi PVC, SN8, De 200 mm, în lungime de cca. 100m.

Debitul total estimat al apelor pluviale căzute pe suprafaţa obiectivului, conform breviarului de calcul, este: QP = 25 l/s

Apele pluviale căzute pe acoperişul halelor va fi colectat prin intermediul unui canal din tuburi PVC, SN4 în lungime de cca. 100 m după care vor fi stocate în bazinul de retenţie.

Apele pluviale căzute pe platformele şi drumurile de incintă se vor colecta prin intermediul unor rigole carosabile, apele urmând să fie trecute printr-un decantor separator de hidrocarburi de tip ACO-OLEOPATOR-K NG 5 după care fi pompat şi acumulat în bazinul de retenţie.

Bazinul de retenţie va avea un volum de înmagazinare de 24 mc. Debitul acumulat în bazinul de retentie va fi folosit la stropitul zonelor verzi şi a părţii carosabile sau deversat prin pompare după trecerea ploii la canalizarea municipiului Timisoara în decurs de minim 24 ore, debitul constant evacuat fiind de cca. 0,28 l/s.

BREVIAR DE CALCUL

A. ALIMENTARE CU APĂ

1. NECESARUL DE APĂ POTABILĂ

Angajaţi birouri:

- nr. angajaţi: 5 persoane/zi


- normă consum: 30 l/om . zi – conform SR 1343/1-06;

Angajaţi producţie:


- nr. angajaţi: 30 persoane/zi


- normă consum: 45 l/om . zi – conform SR 1343/1-06;

Sală mese:

- nr. consumatori: 36 persoane/zi 


- normă consum: 20 l/om . zi – conform SR 1343/1-06;
Apartament protocol:

- nr. persoane: 1 persoane/zi 


- normă consum: 150 l/om . zi – conform SR 1343/1-06;
N = 
[image: image1.wmf]1000

 x (5x30 + 30x45 + 36x20 + 1x150) = 2,37 m3/zi = 0,027 l/s

Qzi med. = Ks x Kp x N = 1,1 x 1,05 x 2,37 m3/zi = 2,73 m3/zi = 0,031 l/s   

Qzi max. = Kzi x Qzi med. = 1,3 x 2,73 m3/zi = 3,54 m3/zi = 0,04 l/s   

Qorar max. = Ko x Qzi max. = 2,5 x 3,54 m3/zi = 8,85 m3/zi = 0,36 m3/h = 0,1 l/s   


Alimentarea cu apă se va realiza de la reţeaua de apă a localităţii Timişoara.

B. CANALIZARE MENAJERĂ

1. DEBITELE APELOR UZATE EVACUATE (conf. SR 1846-1:2006):


Debitele apelor uzate menajere 

Quz.zimed = Qzimed = 2,73 m3/zi = 0,031 l/s   

Quz.zimax = Qzimax = 3,54 m3/zi = 0,04 l/s

          
Quz.orarmax = Qorarmax = 8,85 m3/zi = 0,36 m3/h = 0,1 l/s   

Canalizarea menajeră a obiectivului se va realiza prin intermediul unei reţele de canalizare din PVC, cu racordare la canalizarea municipiului Timişoara.

C. CANALIZARE PLUVIALĂ (conf. SR 1846-2:2007):
Clasa de importanţă a folosinţei conform STAS 4273-83 este de clasa III.

Timpul de ploaie va fi : tp = 12 + L/60xV = 12 + 125/60x0,7 = 15 min.

Conform STAS 9470-73 pentru tp = 15 min., zona 13,  f 2/1 rezultă intensitatea i = 100 dmc/sec.ha

Coeficientul de scurgere mediu:


ømed = (2300 mp x 0,95 + 1000 x 0,80 + 1700 x 0,05) / 5000 = 0,61

Debitul de ape meteorice total care se colectează:


Qp = m x i x Σ S x Ø 



unde: 
m = 0,80 - t <40 minute




i = 100 l/s.ha (din diagramă pentru: tp = 15 min. şi f 2/1)

φ – coeficientul  mediu  = 0,61

S = Sacoperiş + Splatformă + Siarbă = 5.000 m2  sau 0,50 ha 

Qp = m x i x Σ S x Ø = 0,8 x 100 x 0,5 x 0,61 = 24,4 l/s ( 25 l/s. 

Debitul de ape pluviale căzut pe acoperişul halelor:

Qpa = m x i x Σ S x Ø = 0,8 x 100 x 0,23 x 0,61 = 11,22 l/s ( 12 l/s

Debitul de ape pluviale căzut pe partea carosabilă:

Qpa = m x i x Σ S x Ø = 0,8 x 100 x 0,10 x 0,61 = 4,88 l/s ( 5 l/s

Pentru îndepărtarea hidrocarburilor antrenate de apa pluvială căzută pe partea carosabilă, se va utiliza un decantor-separator de hidrocarburi de tip ACO-OLEOPATOR-K, NG 5.

Apele pluviale colectate sunt stocate într-un bazin de retenţie. Volumul de acumulare necesar este:


VBR = QP x tp = 25 x 15 x 60 / 1000 = 22,5 m3 ( 24 m3
Dimensiunile unui bazin de retenţie sunt:  

 L x l x H = 6 x 4 x 1,0 = 24 m3
Debitul de golire al bazinului de retenţie în decurs de 24 ore:


QG = 24 / 86,4 = 0,28 l/s

Alimentarea cu energie electrică

Bilanţul energetic al noilor consumatori se apreciază a fi:


Pi – total putere instalată



Pi=180kW din care:

	-hala de producţie
	120kW

	-birouri
	 30kW

	-anexe (sala mese, magazii, locuinţe protocol, etc)
	30kW



PS– total putere simultan absorbită
            PS=kSPi=0,8x180=144kW

Având în vedere situaţia energetică existentă în zonă şi reglementările organelor ENEL ELECTRICA BANAT SA cu privire la racordarea noilor consumatori electrici soluţia de alimentare cu energie electrică constă dintr-un racord trifazat direct dintr-un post nou de transformare de 20/0,4kV; 250kVA tip anvelopă.  Acest post se va racorda prin cablu LES 20kV la reţelele subterane din imediata apropiere, existente în zonă.

Definitivarea soluţiei de alimentare şi detaliile de execuţie se vor stabili de către ENEL ELECTRICA BANAT SA Sucursala Timişoara la comanda şi pe cheltuiala beneficiarului.

Racordarea noului consumator la reţelele de distribuţie existente în zonă se va asigura pe cheltuiala beneficiarului.


Lucrările de proiectare a reţelei de alimentare a noului consumator se va asigura de către ENEL  ELECTRICA  BANAT SA  la solicitarea beneficiarului.

Telefonizare

Pentru necesităţile de telefonizare cuprinzând cca 20 circuite telefonice se va asigura printr-un racord la reţelele de telecomunicaţii existente în zonă pe Calea Buziaşului prin foaie de autorizaţie ce se va întocmi de către ROMTELECOM sau firmă smilară la solicitarea şi pe cheltuiala beneficiarului. 

Alimentarea cu gaze naturale.

Alimentarea cu gaze naturale a obiectivului propus pe B-dul Industriei nr. 8 se propune a se realiza prin: 

· Extinderea retelei de gaze naturale montate subteran existente. Tronsonul propus va avea aproximativ 45,0 metri;

· Realizarea unui bransament gaze naturale in lungime de aprox. 5,0 metri;

· Realizarea unui Post de Reglare-Masurare amplasat in apropierea limitei de proprietate.

· Realizarea unei instalatii de utilizare gaze naturale joasa presiune intre postul de reglare masurare si aparatele consumatoare din interiorul cladirii.

Traseul conductelor va fi coordonat cu celelalte instalaţii subterane apă, canal, canale termice, cabluri electrice sau telefonice, etc.  respectându-se distanţele impuse de Normele Tehnice pentru Proiectarea si Executarea Sistemelor de Alimentare cu Gaze Naturale din 2004, tab. 5.

Distanţele minime între conductele metalice de gaze şi alte instalaţii,

construcţii sau obstacole subterane

	Nr. crt
	Instalaţia, construcţia sau obstacolul
	Distanţe minime, în m, de la 
conducta  de gaze de:

	
	
	Presiune joasa
	Presiune redusa
	Presiune medie

	1
	Clădiri cu subsoluri sau aliniamente de terenuri, susceptibile de a fi construite
	1
	1
	2

	2
	Clădiri fără subsoluri
	0,5
	0,5
	1

	3
	Canale pentru reţele termice, canale pentru instalaţii telefonice
	0,5
	0,5
	1

	4
	Conducte de canalizare
	1
	1
	1,5

	5
	Conducte de apă, cabluri de forţă, cabluri telefonice montate direct în sol sau  căminele acestor instalaţii
	0.5

	6
	Cămine pentru reţele termice, telefonice şi canalizare, staţii sau cămine subterane în construcţii independente
	1

	7
	Linii de tramvai (până la şina cea mai apropiată)
	0.5

	8
	Copaci 
	0.5

	9
	Stâlpi
	0,5


NOTA: Distanţele exprimate în m, se măsoară în proiecţie orizontală, între limitele exterioare ale conductelor sau construcţiilor.

4.4. OBIECTIVE DE UTILITATE PUBLICĂ

Din punct de vedere al proprietăţii, consrtrucţa ce face obiectul studiului din cadrul P.U.D., se va amplasa pe un teren aparţinând S.C. ECHITRON S.R.L. 

Obiectivele de utilitate publică ce se vor realiza  sunt următoarele: 
· drum de acces la parcelă din B-dul industriei, în continuarea carosabilului existent, în etapa I,

· inelul IV de circulaţie al municipiului Timişoara în etapa a II- a de dezvoltare

· alei pietonale,

· dezvoltarea echipării edilitare.
5. CONCLUZII

Lăcaşul de cult propus în cadrul P.U.D. satisface comanda socială.

Planul urbanistic de detaliu aprobat deschide calea realizării investiţiei, facilitând atât elaborarea proiectului, cât şi eliberarea autorizaţiei de construire.

6.     A   N   E   X   E

